CELEX: 32017D0996
Language: da
Date: 2017-06-09 00:00:00
Title: Kommissionens gennemførelsesafgørelse (EU) 2017/996 af 9. juni 2017 om oprettelse af det europæiske laboratorium til CO2-opsamling og -lagring — europæisk konsortium for en forskningsinfrastruktur (ECCSEL ERIC) (meddelt under nummer C(2017) 3875)

13.6.2017   
            
            
               DA
            
            
               Den Europæiske Unions Tidende
            
            
               L 149/91
            
         KOMMISSIONENS GENNEMFØRELSESAFGØRELSE (EU) 2017/996
   af 9. juni 2017
   om oprettelse af det europæiske laboratorium til CO2-opsamling og -lagring — europæisk konsortium for en forskningsinfrastruktur (ECCSEL ERIC)
   
      
         (meddelt under nummer C(2017) 3875)
      
   
   (Kun den engelske, den franske, den italienske og den nederlandske udgave er autentiske)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (1), særlig artikel 6, stk. 1, litra a), og
   ud fra følgende betragtninger:
   
               (1)
            
            
               Frankrig, Det Forenede Kongerige, Italien, Nederlandene og Norge har anmodet Kommissionen om at oprette det europæiske laboratorium til CO2-opsamling og -lagring — europæisk konsortium for en forskningsinfrastruktur (ECCSEL ERIC). De har aftalt, at Norge bliver værtsland for ECCSEL ERIC.
            
         
               (2)
            
            
               Da Det Forenede Kongerige den 29. marts 2017 meddelte sin hensigt om at udtræde af EU i henhold til artikel 50 i traktaten om Den Europæiske Union, ophører traktaterne med at finde anvendelse på Det Forenede Kongerige fra ikrafttrædelsesdatoen for udtrædelsesaftalen eller, hvis en sådan aftale udebliver, to år efter meddelelsen, medmindre Det Europæiske Råd efter aftale med Det Forenede Kongerige beslutter at forlænge denne periode. Som følge heraf og uden indflydelse på bestemmelserne i udtrædelsesaftalen finder nærværende gennemførelsesafgørelse kun anvendelse, indtil Det Forenede Kongerige ophører med at være en medlemsstat.
            
         
               (3)
            
            
               Forordning (EF) nr. 723/2009 er blevet indarbejdet i aftalen om Det Europæiske Økonomiske Samarbejdsområde (EØS) ved Det Blandede EØS-Udvalgs afgørelse nr. 72/2015 (2).
            
         
               (4)
            
            
               Kommissionen har i henhold til artikel 5, stk. 2, i forordning (EF) nr. 723/2009 evalueret ansøgningen og konkluderet, at den opfylder betingelserne i nævnte forordning.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 20 i forordning (EF) nr. 723/2009 —
            
         VEDTAGET DENNE AFGØRELSE:
   Artikel 1
   1.   Det europæiske laboratorium til CO2-opsamling og -lagring — europæisk konsortium for en forskningsinfrastruktur (»ECCSEL ERIC«) oprettes.
   2.   De væsentlige elementer i vedtægten for ECCSEL ERIC er angivet i bilaget.
   Artikel 2
   Denne afgørelse er rettet til Den Franske Republik, Den Italienske Republik, Kongeriget Nederlandene, Det Forenede Kongerige Storbritannien og Nordirland og Kongeriget Norge.
   
      Udfærdiget i Bruxelles, den 9. juni 2017.
      
         
            På Kommissionens vegne
         
         Carlos MOEDAS
         
            Medlem af Kommissionen
         
      
   
   
      (1)  EUT L 206 af 8.8.2009, s. 1.
   
      (2)  Det Blandede EØS-Udvalgs afgørelse nr. 72/2015 af 20. marts 2015 om ændring af protokol 31 til EØS-aftalen om samarbejde på særlige områder ud over de fire friheder (EUT L 129 af 19.5.2016, s. 85).
   
      BILAG
      
         VÆSENTLIGE ELEMENTER I ECCSEL ERIC'S VEDTÆGT
      
      
         Følgende artikler og bestemmelser i vedtægten for ECCSEL ERIC omhandler de vigtigste oplysninger i overensstemmelse med artikel 6, stk. 3, i forordning (EF) nr. 723/2009
      
      1.   Opgaver og aktiviteter
      
      (artikel 2 i vedtægten for ECCSEL ERIC)
      
               
                  1.
               
               
                  ECCSEL ERIC etablerer og driver en distribueret forskningsinfrastruktur i verdensklasse, der skal fungere som knudepunkt med ansvar for den koordinerede drift af adskillige faciliteter under den fælles paraply, ECCSEL ERIC.
                  
                              a)
                           
                           
                              ECCSEL ERIC koordinerer anvendelsen af forskningsfaciliteter i den distribuerede forskningsinfrastruktur og koordinerer planerne for opgradering og nye investeringer. ECCSEL ERIC skal sikre international åben adgang til infrastrukturen. ECCSEL ERIC skal desuden, så vidt midler og kapacitet rækker, støtte ejerne af forskningsfaciliteterne i deres bestræbelser på at forbedre faciliteternes drift og på at opgradere eksisterende faciliteter og skabe nye.
                           
                        
                              b)
                           
                           
                              ECCSEL ERIC faciliterer eksperimentel forskning på højt niveau inden for nye og forbedrede teknikker til CO2-opsamling, -transport og -lagring (CCS), hvis kommercielle anvendelse påtænkes startet for perioden 2020-2030 og tiden efter 2030. Generalforsamlingen kan i fremtiden træffe afgørelse om at udvide ECCSEL ERIC's aktiviteter til at omfatte anvendelse af CO2-teknikker (CO2-opsamling, -anvendelse og -lagring) til andet end forbedret olieudvinding (EOR).
                           
                        
                              c)
                           
                           
                              ECCSEL ERIC ejer ikke og driver ikke selv forskningsfaciliteter. Generalforsamlingen kan dog i fremtiden beslutte, at ECCSEL ERIC skal investere i eller drive sine egne faciliteter. Medlemmer og observatører, som ikke ønsker at deltage i finansieringen af sådanne faciliteter, kan undlade at bidrage til finansieringen, jf. artikel 9, stk. 2, litra a).
                           
                        
            
               
                  2.
               
               
                  ECCSEL ERIC stiller de faciliteter til rådighed, som er nødvendige for at det internationale forskersamfund kan udføre forskning inden for prioriterede områder. ECCSEL ERIC vil således bidrage til at skubbe teknologien helt i front af den tekniske udvikling og ud over det nuværende niveau, hvorved der sættes skub i markedsføringen og anvendelsen af CCS. ECCSEL ERIC skal i den forbindelse bakke op om forskning på højt niveau blandt videnskabsfolk inden for CCS-området i overensstemmelse med ECCSEL ERIC's prioriteter. ECCSEL ERIC udarbejder en meget avanceret fortegnelse over enestående forskningsfaciliteter og giver (primært) det europæiske CCS-samfund og ikke-europæiske CCS-samfund adgang til disse ressourcer.
               
            
               
                  3.
               
               
                  ECCSEL ERIC oprettes og drives uden gevinst for øje.
               
            
               
                  4.
               
               
                  Uden at det berører hovedprincippet i artikel 2, stk. 3, kan ECCSEL ERIC foretage begrænsede økonomiske aktiviteter under forudsætning af, at disse er tæt forbundet til ECCSEL ERIC's primære opgaver, og at de ikke bringer opnåelsen af målene i fare.
               
            2.   Navn, hjemsted, beliggenhed og arbejdssprog
      
      (artikel 1 i vedtægten for ECCSEL ERIC)
      
               
                  1.
               
               
                  Der oprettes et distribueret konsortium for en europæisk forskningsinfrastruktur med navnet »Det europæiske laboratorium til CO2-opsamling og -lagring — konsortium for en europæisk forskningsinfrastruktur«, i det følgende benævnt »ECCSEL ERIC«.
               
            
               
                  2.
               
               
                  Det vedtægtsmæssige hjemsted for ECCSEL ERIC er Trondheim, Norge.
               
            3.   Gyldighedsperiode
      
      (artikel 21 i vedtægten for ECCSEL ERIC)
      ECCSEL ERIC oprettes for et ubestemt tidsrum.
      4.   Afvikling
      
      (artikel 23 i vedtægten for ECCSEL ERIC)
      
               
                  1.
               
               
                  Generalforsamlingen kan med et flertal på to tredjedele beslutte at afvikle ECCSEL ERIC.
               
            
               
                  2.
               
               
                  Uden unødig forsinkelse og under alle omstændigheder senest ti dage efter vedtagelsen af beslutningen om at afvikle ECCSEL ERIC underretter ECCSEL ERIC Kommissionen om beslutningen.
               
            
               
                  3.
               
               
                  Tilbageværende aktiver, når ECCSEL ERIC's gæld er betalt, fordeles blandt medlemmerne i forhold til deres akkumulerede årlige bidrag til ECCSEL ERIC, som anført i bilag II til vedtægten.
               
            
               
                  4.
               
               
                  Når afviklingen er afsluttet, underretter ECCSEL ERIC hurtigst muligt og under alle omstændigheder senest ti dage efter afslutningen Europa-Kommissionen herom.
               
            
               
                  5.
               
               
                  ECCSEL ERIC ophører med at bestå fra den dag, hvor Kommissionen offentliggør bekendtgørelsen herom i Den Europæiske Unions Tidende.
                  
               
            5.   Ansvar
      
      (artikel 13 i vedtægten for ECCSEL ERIC)
      
               
                  1.
               
               
                  ECCSEL ERIC hæfter for sin gæld.
               
            
               
                  2.
               
               
                  Medlemmerne hæfter ikke solidarisk for ECCSEL ERIC's gæld. Medlemmernes finansielle ansvar for ECCSEL ERIC's gæld er begrænset til deres respektive bidrag.
               
            
               
                  3.
               
               
                  ECCSEL ERIC tegner de relevante forsikringer til dækning af risiciene i forbindelse med etablering og drift af ECCSEL ERIC.
               
            6.   Adgangspolitik
      
      (artikel 18 i vedtægten for ECCSEL ERIC)
      
               
                  1.
               
               
                  En væsentlig del af den disponible forskningstid for hver national facilitet under ECCSEL-infrastrukturen skal tilbydes det internationale forskersamfund. Generalforsamlingen reserverer en del af adgangstiden til forskere fra stater, som ikke er medlemmer af ECCSEL ERIC.
               
            
               
                  2.
               
               
                  ECCSEL ERIC og ejerne af forskningsfaciliteterne indgår individuelle aftaler om, hvor stor en del af den disponible forskningstid, der skal gøres tilgængelig for det internationale forskersamfund samt betingelserne for denne adgang.
               
            
               
                  3.
               
               
                  Der skal være åben adgang til ECCSEL ERIC's faciliteter for forskere, videnskabsfolk og studerende. Der gives adgang på grundlag af konkurrence og peer review af ansøgninger ud fra en fair og gennemsigtig procedure. Kriterierne for konkurrencen skal være videnskabelig kvalitet og vigtighed i forhold til ECCSEL ERIC's strategier som fastsat af generalforsamlingen.
               
            
               
                  4.
               
               
                  Brugerne afholder alle adgangsomkostninger og alle omkostninger i forbindelse med materialer, herunder prøver og udstyr tilhørende disse brugere. Adgangsomkostningerne skal være baseret på satser, der gælder for alle ECCSEL ERIC's faciliteter.
               
            
               
                  5.
               
               
                  ECCSEL ERIC kan etablere en ordning til autentificering og autorisering af brugere, som sikrer, at det kun er personer, der er berettiget til adgang til en facilitet, som kan komme ind og bruge faciliteten. ECCSEL ERIC kan beslutte, at medlemmer og observatører skal være del af en sådan ordning, hvis deres forskere skal have adgang.
               
            
               
                  6.
               
               
                  En detaljeret adgangspolitik godkendt af generalforsamlingen skal være offentligt tilgængelig.
               
            7.   Koordinationsudvalget for forskningsinfrastrukturen, det videnskabelige rådgivende organ og det rådgivende organ for etik og miljø
      
      (artikel 11 i vedtægten for ECCSEL ERIC)
      Det videnskabelige rådgivende organ
      
                  a)
               
               
                  Generalforsamlingen udpeger et uafhængigt videnskabeligt rådgivende organ på op til seks fremtrædende, uafhængige og erfarne forskere fra hele verden. Udnævnelsen af organets medlemmer er baseret på forslag fra direktøren, som rådfører sig med det videnskabelige rådgivende organ og koordinationsudvalget for forskningsinfrastrukturen. Mandatperioden for organets medlemmer er tre år. Genudnævnelse kan ske én gang. Generalforsamlingens delegerede kan ikke udnævnes til dette organ.
               
            
                  b)
               
               
                  Direktøren rådfører sig mindst én gang om året med det videnskabelige rådgivende organ om den videnskabelige kvalitet af ECCSEL ERIC's ydelser, organisationens videnskabspolitikker, procedurer og fremtidige planer.
               
            
                  c)
               
               
                  Det videnskabelige rådgivende organ fremlægger hvert år gennem direktøren en skriftlig rapport for generalforsamlingen om dets aktiviteter. Direktøren fremlægger rapporten for generalforsamlingen sammen med sine kommentarer og eventuelle henstillinger.
               
            8.   Formidlingspolitik
      
      (artikel 19 i vedtægten for CESSDA ERIC)
      
               
                  1.
               
               
                  Der skal være åben adgang til ECCSEL ERIC's forskningsresultater og -data i overensstemmelse med den af generalforsamlingen vedtagne formidlingspolitik. Forskningsresultaterne og -dataene skal gives til interesserede parter uden betaling af andre omkostninger end de, der er forbundet med formidlingen. Med henblik på denne bestemmelse forstås der ved »ECCSEL ERIC's forskningsresultater og -data« forskningsresultater og -data inden for området CO2-opsamling og -lagring, der er genereret af ejerne af de faciliteter, som er en del af ECCSEL ERIC's infrastruktur.
               
            
               
                  2.
               
               
                  ECCSEL ERIC formidler aktivt ECCSEL ERIC's forskningsresultater til samfundet, så de dermed kan spille en aktiv rolle i politikudviklingen og kontrollen med CO2-emissioner.
               
            
               
                  3.
               
               
                  ECCSEL ERIC fremmer ECCSEL ERIC's samarbejde og resultaterne heraf, opfordrer forskerne til at igangsætte nye og innovative projekter og, hvor det er passende, opfordrer forskerne til at anvende ECCSEL ERIC's resultater inden for de videregående uddannelser.
               
            
               
                  4.
               
               
                  ECCSEL ERIC skal generelt opfordre brugerne af ECCSEL ERIC's forskningsresultater til at gøre deres egne forskningsresultater offentligt tilgængelige og anmode brugerne om at sørge for passende offentlig omtale om deres adgang til ECCSEL ERIC.
               
            
               
                  5.
               
               
                  Formidlingspolitikken skal beskrive de forskellige målgrupper og bruge adskillige kanaler til at nå disse målgrupper. ECCSEL ERIC skal omtales behørigt i alle publikationer, som omhandler resultater og viden, der er genereret af eller inden for rammerne af ECCSEL ERIC-samarbejdet.
               
            9.   Politik for intellektuel ejendomsret
      
      (artikel 20 i vedtægten for ECCSEL ERIC)
      
               
                  1.
               
               
                  I overensstemmelse med nærværende vedtægt forstås begrebet »intellektuel ejendom« i henhold til artikel 2 i konventionen om oprettelse af Verdensorganisationen for Intellektuel Ejendomsret (WIPO) underskrevet den 14. juli 1967.
               
            
               
                  2.
               
               
                  Med hensyn til spørgsmål om intellektuel ejendom er forholdet mellem medlemmerne underlagt den nationale lovgivning i medlemslandene såvel som relevante internationale regler og forskrifter.
               
            
               
                  3.
               
               
                  Intellektuel ejendom, som medlemmer giver til ECCSEL ERIC, forbliver den oprindelige indehavers ejendom. Hvis sådan intellektuel ejendom stammer fra ECCSEL ERIC-finansieret arbejde (direkte bidrag eller naturalier), tilhører den ECCSEL ERIC, medmindre det er aftalt, at den skal tilhøre det medlem, som har skabt den. Den eventuelle økonomiske værdi af adgangen, udover den betalte afgift, betragtes ikke som ECCSEL ERIC-finansiering af et projekt.
               
            
               
                  4.
               
               
                  ECCSEL ERIC skal sikre, at brugerne accepterer betingelserne og -vilkårene for adgang til resultater og for intellektuel ejendomsret over resultater, og at der er indført passende sikkerhedsforanstaltninger for opbevaring og håndtering af rettigheder og resultater.
               
            
               
                  5.
               
               
                  ECCSEL ERIC sørger for, at der er indført ordninger for undersøgelse af angivelige overtrædelser af sikkerheden og fortroligheden i forbindelse med forskningsdata og oplysninger.
               
            
               
                  6.
               
               
                  ECCSEL ERIC udstikker retningslinjer for forskere for at sikre, at forskning, som er udført ved hjælp af materiale, der er stillet til rådighed via ECCSEL ERIC, udføres inden for rammer, hvor ejernes rettigheder respekteres.
               
            
               
                  7.
               
               
                  En detaljeret politik for intellektuel ejendomsret godkendt af generalforsamlingen aftales særskilt af de parter, som driver de faciliteter, der en del af ECCSEL ERIC's aktiviteter.
               
            10.   Beskæftigelse
      
      (artikel 17 i vedtægten for ECCSEL ERIC))
      
               
                  1.
               
               
                  ECCSEL ERIC skal være en arbejdsgiver, der sikrer lige muligheder for sine ansatte. Procedurerne for udvælgelse af ansøgere til stillinger i ECCSEL ERIC skal være baseret på gennemsigtighed, ikkediskriminering og ligestilling.
               
            
               
                  2.
               
               
                  Ansættelseskontrakter følger den nationale lovgivning i det land, hvor medarbejderne er ansat, eller lovgivningen i det land, hvor ECCSEL ERIC's aktiviteter finder sted. Ledige stillinger hos ECCSEL ERIC offentliggøres internationalt på passende vis.
               
            
               
                  3.
               
               
                  Med forbehold af de nationale lovkrav er hver deltager inden for sit eget område behjælpelig med rejse og ophold for statsborgere fra deltagere, som er involveret i ECCSEL ERIC's opgaver, samt deres familiemedlemmer.
               
            11.   Udbud og afgiftsfritagelser
      
      (artikel 16 i vedtægten for ECCSEL ERIC)
      
               
                  1.
               
               
                  ECCSEL ERIC behandler kandidater og tilbudsgivere på lige og ikkediskriminerende vilkår uafhængigt af, om de er baseret i Den Europæiske Union. ECCSEL ERIC's udbudspolitik følger principperne om gennemsigtighed, ikkediskriminering og konkurrence.
               
            
               
                  2.
               
               
                  Generaldirektøren er ansvarlig for alle ECCSEL ERIC's indkøb. Beslutningen om ordretildeling offentliggøres på passende vis sammen med en komplet begrundelse. Generalforsamlingen vedtager gennemførelsesbestemmelser med detaljerede angivelser af de nøjagtige udbudsprocedurer og -kriterier.
               
            
               
                  3.
               
               
                  Medlemmers og observatørers indkøb i forbindelse med ECCSEL ERIC's aktiviteter skal ske med behørig hensyntagen til ECCSEL ERIC's behov og de tekniske krav og specifikationer, der er fastsat af de relevante organer.